CELEX: 62015TN0001
Language: hr
Date: 2015-01-02 00:00:00
Title: Predmet T-1/15: Tužba podnesena 2. siječnja 2015. – SNCM protiv Komisije

16.2.2015   
            
            
               HR
            
            
               Službeni list Europske unije
            
            
               C 56/29
            
         Tužba podnesena 2. siječnja 2015. – SNCM protiv Komisije
   (Predmet T-1/15)
   (2015/C 056/40)
   Jezik postupka: francuski
   
      Stranke
   
   
      Tužitelj: Société nationale maritime Corse Méditerranée (SNCM) (Marseille, Francuska) (zastupnici: F.-C. Laprévote i C. Froitzheim, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi u cijelosti, na osnovi članaka 107. i 263. UFEU-a i članka 41. Povelje, Odluku C(2013) 7066 final od 20 studenoga 2013.;
            
         
               —
            
            
               poništi u cijelosti Odluku u mjeri u kojoj uzima u obzir da prodaja 75 % SNCM-a po negativnoj cijeni od 158 milijuna eura predstavlja državnu potporu u smislu članka 107. UFEU-a;
            
         
               —
            
            
               podredno, djelomično poništi Odluku u mjeri u kojoj uzima da povećanje kapitala od 8,75 milijuna eura koje je upisalo društvo CGMF predstavlja državnu potporu;
            
         
               —
            
            
               podredno, djelomično poništi Odluku u mjeri u kojoj uzima da uplata predujma od 38,5 milijuna eura predstavlja državnu potporu;
            
         
               —
            
            
               podredno, djelomično poništi odluku Komisije jer zajedno analizira usklađenost bilance od 15,81 milijuna eura isplaćenih u okviru potpora za restrukturiranje iz 2002. s cjelokupnim mjerama iz 2006.;
            
         
               —
            
            
               još podrednije, djelomično poništi Odluku u mjeri u kojoj se njome zaključuje da predmetne mjere predstavljaju državne potpore koje su nespojive sa zajedničkim tržištem;
            
         
               —
            
            
               naloži Komisiji snošenje ukupnih troškova.
            
         
      Tužbeni razlozi i glavni argumenti
   
   Tužitelj u svojoj tužbi zahtjeva poništenje Odluke Komisije 2014/882/EU od 20. studenoga 2013. [priopćene pod brojem dokumenta C(2013) 7066 final] kojom je Komisija utvrdila da, jednim dijelom, iznos pomoći za restrukturiranje koju su 18. veljače 2002. priopćile francuske vlasti, od 15,81 milijuna eura, i drugim dijelom, tri mjere koje su francuske vlasti provele 2006. u korist tužitelja, odnosno prodaja 75 % tužitelja po negativnoj cijeni od 158 milijuna eura, povećanje kapitala od 8,75 milijuna eura koje je upisalo društvo Compagnie générale maritime et financière i uplata predujma od 38,5 milijuna eura predstavljaju nezakonite državne potpore nespojive s unutarnjim tržištem. Komisija je stoga naložila njihov povrat.
   U prilog osnovanosti tužbe tužitelj ističe šest tužbenih razloga.
   
               1.
            
            
               Prvi tužbeni razlog u okviru kojeg se navodi povreda članaka 108. stavka 2. i članka 266. UFEU-a, kao i članka 41. Povelje Europske unije o temeljnim pravima, jer je Komisija odbila zatvoriti formalni ispitni postupak nakon djelomičnog poništenja Odluke Komisije 2009/611/EZ od 8. srpnja 2008. (1), presudom Općeg suda od 11. rujna 2012. koja je donesena u predmetu T-565/08, Corsica Ferries France protiv Komisije (2).
            
         
               2.
            
            
               Drugi tužbeni razlog u okviru kojeg se navodi povreda članka 107. UFEU-a, obveze obrazlaganja i načela jednakosti postupanja, kao i pogreška koja se tiče prava i očita pogreška u ocjeni, jer je Komisija procijenila da negativna prodajna cijena predstavlja državnu potporu.
            
         
               3.
            
            
               Treći tužbeni razlog u okviru kojeg se podredno navodi povreda načela proporcionalnosti i očita pogreška u ocjeni, jer je Komisija smatrala da uplata kapitala od 8,75 milijuna eura predstavljadržavnu potporu.
            
         
               4.
            
            
               Četvrti tužbeni razlog u okviru kojeg se podredno navodi očita pogreška u ocjeni, jer je Komisija procijenila da mjere pomoći pojedincu u iznosu od 38,5 milijuna eura predstavljaju državnu potporu.
            
         
               5.
            
            
               Peti tužbeni razlog u okviru kojeg se podredno navodi pogreška koja se tiče prava i očita pogreška u ocjeni, jer je Komisija zajedno ispitivala usklađenost bilance od 15,81 milijuna eura, isplaćenih u okviru pomoći za restrukturiranje 2002., s ukupnošću mjera iz 2006.
            
         
               6.
            
            
               Šesti tužbeni razlog u okviru kojeg se podredno navode očite pogreške u ocjeni i povreda obveze obrazlaganja, jer je Komisija potpore za restrukturiranje isplaćene 2002. i 2006. proglasila nespojivima sa zajedničkim tržištem.
            
         
      (1)  Odluka Komisije 2009/611/EZ od 8. srpnja 2008. o mjerama C 58/02 (prije N 118/02) koje je Francuska izvršila u korist Société nationale maritime Corse-Méditerranée (SNCM) [priopćena pod brojem dokumenta C(2008) 3182] (SL 2009, L 225, str. 180.).
   
      (2)  Presuda od 11. rujna 2012., Corsica Ferries France protiv Komisije (T-565/08, EU:T:2012:415).